**Baptista Szeretetszolgálat**

***FERTŐTLENÍTÉSI SZABÁLYZAT***

Hatályos:

A szabályzat alkalmazását elrendelem:

 intézményvezető

Tartalom

[BEVEZETÉS 3](#_Toc501048114)

[Fertőtlenítés 3](#_Toc501048115)

[Higiénés kézfertőtlenítés 3](#_Toc501048116)

[A beavatkozás helyének fertőtlenítése 5](#_Toc501048117)

[Műszer – eszközfertőtlenítés 5](#_Toc501048118)

[Fertőtlenítő takarítás 5](#_Toc501048119)

[Veszélyes hulladék-kezelés 6](#_Toc501048120)

[Egészségügyi személyzet védelme 7](#_Toc501048121)

# BEVEZETÉS

Az infekciókontroll, mai értelmezése szerint, hangsúlyozottan az egészségügyi ellátás teljes vertikumával összefüggő fertőzések és ártalmak megelőzésével foglalkozó gyakorlat, egymással összefüggő folyamatok összessége, melynek a legfontosabb célja az egészségügyi ellátással összefüggő elkerülhető fertőzések megelőzése, az un extrinsic rizikótényezők csökkentése.

 A fertőzések elkerülése révén az intézményi ellátási standardoknak (elsősorban infekciókontroll standardoknak) való megfeleltetés a minőségi szolgáltatás hatékonyságát bizonyítja. E tevékenység a szolgáltatásban résztvevő összes szereplőt (beteg, dolgozó, hozzátartozó, szolgáltató partnerek, hallgatók, stb.) védik a lehetséges fertőzések kialakulásától az egészségügyi ellátás során.

Prevenciós tevékenység egyik leghatékonyabb eszköze a fertőtlenítés, amely a fertőzés terjedését megakadályozó eljárás, amikor a környezetbe (felületek, eszközök, tárgyak, kéz, bőr stb.) kikerült, fertőzések kialakulásában szerepet játszó kórokozók számának csökkentése (szanációja) vagy kiirtása történik különböző módszerekkel (fizikai, kémiai).

# Fertőtlenítés

 Az intézményünkben használt fertőtlenítési formák:

1) higiénés kézfertőtlenítés

2) eszköz- és műszerfertőtlenítés (olló, lázmérő, csomagolások)

3) fertőtlenítő takarítás

## Higiénés kézfertőtlenítés

 Higiénés kézfertőtlenítés: eljárás, melynek során biocid hatóanyagot tartalmazó kézfertőtlenítő készítménnyel a kezeken (és az alkarokon) pusztítjuk el a bőr felületén lévő ún. átmeneti (tranzitórikus) mikroflórát.

A higiénés kézfertőtlenítésnek két formája van: a fertőtlenítő kézmosás és az alkoholos kéz-bedörzsölés.

Fertőtlenítő kézmosás:

Eljárás antimikrobiális hatóanyagot és felületaktív anyagot (tenzidet) is tartalmazó kézfertőtlenítő készítménnyel víz hozzáadása mellett, elpusztítva a bőr felületén lévő átmeneti (tranzitórikus) mikroflórát, valamint feloldva és eltávolítva a kezeken (és az alkarokon) lévő szennyeződéseket (egyfázisú tisztító/fertőtlenítő hatású kézfertőtlenítés).

Az intézményben kihelyezett fertőtlenítőszer adagolók találhatóak, melyek folyamatos feltöltéséről a takarítók gondoskodnak.

Alkoholos kéz-bedörzsölés:

Eljárás alkohol alapú kézfertőtlenítő készítmény alkalmazásával, mely a kezek bőrfelületén egyenletesen eloszlatva, majd a kéz bőrébe bedörzsölve, víz hozzáadása és letörlés nélkül csökkenti vagy gátolja a kéz bőrfelületén lévő átmeneti (tranzitórikus) mikroflórát (a higiénés kézfertőtlenítés egyik formája). Főként abban az estben alkalmazható, ha a kézen nincs szemmel látható szennyeződés.

 Higiénés kézfertőtlenítés indikációi:

o Minden beteg ellátása előtt és után

 o A betegellátás környezetével való érintkezés után

 o Váladékkal történő érintkezés során

o Az ellátás műszereinek, eszközeinek használata után

 o Fertőzés vagy erős szennyeződés kockázata során

Sebes, bőrhiányos, gyulladásos bőrfolyamat, ekcémás bőr esetén közvetlen betegellátás nem végezhető!

Az alkoholos kéz-bedörzsölés nem ajánlott!

A helyes kézfertőtlenítés lépései (ld: melléklet):

1. Az adagolóból juttassunk 3-5 ml fertőtlenítőszert a száraz kézre, majd ezt a kezeken illetve az alkarokon egyenletesen oszlassuk el.

2. Kulcsoljuk össze a jobb és a bal kéz ujjainak belső felszínét.

3. Alaposan dörzsöljük át az ujjbegyeinket.

4. Dörzsöljük bal hüvelykujjunkat a jobb tenyérbe és ismételjük meg a műveletet fordítva is. 5. Ujjbegyeinkkel dörzsöljük át a jobb, illetve a bal tenyér felszínét.

6. A fertőtlenítőszert hagyjuk a kezekre és az alkarokra rászáradni.

 Kézmosás szappannal/antibakteriális szappannal

o Adagolóból a száraz kezekre juttassunk előírt mennyiségű folyékony szappant, majd ezt egy kevés víz hozzáadásával habot képezve, egyenletesen oszlassuk szét a kéz teljes bőrfelületén.

o A kezeket a fenti műveleti sorrend szerint dörzsöljük egymáshoz, majd a kezeket alaposan öblítsük le.

Kézszárítás

o Papírtörülköző, vagy adagolás rendszerű, rolnis, egyszer használatos törülköző.

 Közös textil kéztörlő használata tilos!

## Műszer – eszközfertőtlenítés

Eszközök fertőtlenítése, eszközfertőtlenítő szerrel történik.

Az eszközöket minden használat után fertőtleníteni kell (pl: lázmérőt, ollót, körömvágó csipeszt, csomagolásokat)

## Fertőtlenítő takarítás

Fertőtlenítő takarítás: eljárás, amelynek alkalmazása során a betegellátásra szolgáló helyiségekben, (tantermek, tanműhelyek, öltözők, WC-k stb.) ezek padló- és falfelületein, berendezési, felszerelési tárgyain lévő kórokozó mikroorganizmusokat – a szennyeződések egyidejű eltávolítása mellett – fertőtlenítő hatású tisztítószerek oldataival, mechanikus hatással kombinálva elpusztítjuk, illetve inaktiváljuk.

A szabad szemmel érzékelhető tisztaság az ún. mikrobiológiai tisztaságnak egyik alapfeltétele, de nem jelenti ez utóbbi tényét. A csupán tisztítószerekkel végzett takarítással mikrobiológiai tisztaság nem érhető el. A fertőtlenítő takarítás kizárólag OTH engedéllyel rendelkező fertőtlenítő szerek felhasználásával történhet.

 A fertőtlenítő takarítás egyik legfontosabb alapeszköze a takarító kocsi, melynek felszereléséhez tartoznak a tisztító hatású fertőtlenítőszer edényei, a szennyvíz gyűjtésére szolgáló edény, a felmosáshoz alkalmazott zsebes mop-ok, ill. a hozzátartozó nyél, a szennyes mop-ok gyűjtésére szolgáló műanyag zsák, valamint a berendezési, felszerelési tárgyak lemosására, letörlésére szolgáló textíliák.

Takarítókocsit a takarító csak a takarítás ideje alatt hagyhatja a folyosón, akkor is folyamatos felügyelettel, takarítás befejeztével a takarítókocsit el kell zárni.

A fertőtlenítő takarítás a következőkre terjed ki:

o szemét, hulladék összegyűjtése, a szemetes edények kiürítése, szemét gyűjtőhelyre való szállítása, (a szelektív hulladékgyűjtés szabályai szerint: fertőző, kommunális),

o szemetes edények fertőtlenítő átmosása, új szemetes nylon zsákkal való ellátása,

 o padozat fertőtlenítő felmosása

 o bútorok, berendezési és felszerelési tárgyak külső felületének fertőtlenítő áttörlése,

 o mosdók körüli csempefelületek, mosdók, tükrök, piperepolcok, törölközőtartók, szappanadagolók tisztítása, fertőtlenítése,

o peremek, kapaszkodók, szekrények, csatlakozók fertőtlenítő áttörlése a közvetlen elektromos részek kivételével,

o ajtókilincs fertőtlenítő áttörlése.

# Veszélyes hulladék-kezelés

A veszélyes hulladékok az alábbi szerint csoportosíthatók

 o különleges kezelést igénylő anyagok, egészségügyi (fertőző) veszélyes hulladékok (maszkok, kesztyűk stb.)

 o vegyi összetételük miatt veszélyes hulladékok. (pl: lejárt gyógyszer, szertári, tanműhelyi kémiai , vegyi anyagok)

A veszélyes hulladékot a települési hulladéktól és az egyes hulladékfajtákat egymástól elkülönítve, szelektíven kell gyűjteni. A gyűjtőedények minden esetben a jogszabályi előírásoknak megfelelő, a települési hulladéktól egyértelműen megkülönböztethetőek legyenek

o Az egészségügyi (fertőző) veszélyes hulladékok gyűjtésére szolgáló elsődleges gyűjtőeszközök (papírdoboz, műanyag edény /badella/, műanyag zsák) egyszer használatosak, az egészségügyi (fertőző) veszélyes hulladékkal együtt ártalmatlanításra kerülnek.

 o Az egészségügyi (fertőző) veszélyes hulladékot átönteni, a véglegesen lezárt gyűjtőedényt felnyitni, abból egészségügyi (fertőző) veszélyes hulladékot kivenni, és a gyűjtőedényt újra felhasználni tilos!

o Az intézményben a veszélyes hulladék hűtve legfeljebb 30 napig tárolható.

# Egészségügyi védelem

Az egészségügyileg veszélyeztetett munkakörben dolgozóknak, biztosítani kell az évente kötelező időszakos orvosi munka alkalmassági vizsgálatot (Tüdőszűrés, munkaegészségügyi vizsgálat)

A munkáltató köteles egészségügyileg veszélyeztetett területen dolgozó részére a munkavégzéshez szükséges védőeszközt biztosítani.

 Védőeszközök:

- gumikesztyű,

- sapka,

- orr-szájmaszk,

- védőköpeny,

- védőkötény,

- hőálló kesztyű.

 A dolgozó köteles a munkavégzés során az előírt védő felszereléseket alkalmazni és az egyes munkafolyamatok között higiénés kézfertőtlenítést végezni!